lv en it lv lv en fr en lv en fr en lv lv lv mg lv lv lv lv lv lv lv lv lv lv lv lv lv lv ca en en en lv en en en en fa en en en en en en en lv en
Kā publicēties netā – sistēmas pa kategorijām – N.R.
Jā, tikko te sēdēju un piefiksēju ka viss iekrīt savās vietās. Katrai lietotāju grupai ir sava platforma. Rekur ātrs pārskats par to kā iespējams savas domas pateikt citiem, sākot no vienas frāzes un beidzot ar milzīgu ziņu dienesta biznesu:
twitter ir cilvēkiem kuriem nav daudz ko teikt, tikai vēlas publiski padalīties ar kādu sīkumu – linku, pārdomu utt. Raksta garums ierobežots līz 140 zīmēm – t.i. teikums. Ir visādi Pownce un līdzīgas sistēmas, bet es te visu neminēšu.
# Kategorizētas piezīmes #
tumblr jau ir nopietnāka sistēma kas līdzīgi twitterim ļauj publiski padalīties ar ikdienas web atradumiem, bet sadala tos kategorijās un ļauj postēt gan citātus, gan bildes – gan arī tādus kā blog ierakstus. Domāts tādiem ātrajiem blogeriem, kam nav laika rakstīt gari
# Publiskie portāli #
Vietnes kā newsvine un latvijā tribīne piedāvā bez liekas ņemšanās reģistrēties un paust domas – te jau profesionālākā, drīzāk tādā reportiera stilā. Visi raksti tiek publicēti portāla stila izkārtojumā un lasītāji tos var vērtēt, kārtojot pēc atzīmēm. Pluss ir tāds ka laba rakstīšanas stila gadījumā tevi kā autoru ievēros ātrāk nekā uz individuāla bloga
# Hostētie blogi #
Hostētās blogu platformas jau ir pirmais nopietnais pārdomu klāstīšanu veids, tādi servisi kā wordpress.com un blogspot ir atvēruši interneta dienasgrāmatu pasaules durvis arī parastajiem cilvēkiem bez īpašām priekšzināšanām. Pašam savs blogs visticamāk ir vajadzīgs cilvēkam kurš vēlas rakstīt visu kas ienāk prātā, un nevēlas pakļauties publisko portālu nosacījumiem
# Pašhostetie blogi #
Nopietnam blogerim protams nepietiks ar bezmaksas sistēmu ierobežojumiem, un tas iespējams vēlēsies savu serveri, papildinājumus, tēmas un visādas citas lietas ar ko izdaiļot savu rakstu krātuvi. Te jau sāk parādīties dažādas izmaksas ja vien neuzrodas kautkādi sponsori kas uzturēs šo pasākumu. Es iekrītu šajā kategorijā un, lai arī daudzi izmanto labi uzturēto WordPress.org (nejaukt ar hostēto wordpress.com sistēmu), nolēmu kļūt alternatīvs un lietoju Chyrp.
# Profesionālie blogi #
Ir cilvēki kas ar blogošanu pelna naudiņu. Un pat lielu naudiņu. Tiesa – ne jau latvijā. Kā piemēru var minēt engadget kas ir weblogs inc gigantiskā apmaksāto blogu tīkla dalībnieks un kurš tiek atjaunots padsmitiem reižu dienā ar ziņu dienesta uzticamību un precizitāti. No ziņu portāla gan šie atšķiras ar brīvo atmosfēru un *it kā* nepiesaistīto viedokli.
Nu apmēram tā. Protams ir daudz dažādu citu veidu kā izteikties, bet šie ir tikai tādi kā galvenie virzieni. Ir jau vēl draugiem.lv/facebook/myspace bet tie vairāk tā kā iekrīt starp hostētajiem blogiem. Livejournal savukārt ir asevišķs stāsts, un manuprāt atkarībā no lietotāja iekrīt vai nu hostetajā blogā vai kautkur blakus Tumblr
**Ko es ar šo visu beigās vēlos pateikt? To ka beidzot mums – tautai – ir dota BALSS un beidzot mēs varam RĪKOTIES un kautko PANĀKT. Mūsu ir daudz. Izmanto to.**
Kā publicēties netā – sistēmas pa kategorijām
Click to share on Twitter (Opens in new window)
Click to share on Facebook (Opens in new window)
Kas tas par Twitter zvēru?
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
Notify me of follow-up comments by email.
Notify me of new posts by email.
This site uses Akismet to reduce spam. Learn how your comment data is processed.
Rakstus šeit jau vairāk kā 20 gadus raksta Normunds.